CELEX: 62011CN0223
Language: fi
Date: 2011-05-13 00:00:00
Title: Asia C-223/11: Kanne 13.5.2011 — Euroopan komissio v. Portugalin tasavalta

16.7.2011   
            
            
               FI
            
            
               Euroopan unionin virallinen lehti
            
            
               C 211/16
            
         Kanne 13.5.2011 — Euroopan komissio v. Portugalin tasavalta
   (Asia C-223/11)
   2011/C 211/30
   Oikeudenkäyntikieli: portugali
   
      Asianosaiset
   
   
      Kantaja: Euroopan komissio (asiamiehet: P. Guerra e Andrade ja I. Hadjiyiannis)
   
      Vastaaja: Portugalin tasavalta
   
      Vaatimukset
   
   Komissio vaatii, että unionin tuomioistuin
   
               1)
            
            
               toteaa, että
               
                           —
                        
                        
                           Portugalin valtio ei ole noudattanut direktiivin 2000/60/EY (1) 13 artiklan 6 kohdan, luettuna yhdessä saman artiklan 1 ja 2 kohdan kanssa, mukaisia velvoitteitaan, koska se ei ole julkaissut kansallisia ja kansainvälisiä vesipiirien hoitosuunnitelmia
                        
                     
                           —
                        
                        
                           Portugalin valtio ei ole noudattanut direktiivin 2000/60/EY 14 artiklan 1 kohdan c alakohdan mukaisia velvoitteitaan, koska se ei ole julkaissut vesipiirien hoitosuunnitelmaehdotuksia käyttäjien mahdollisten huomautusten esittämistä varten
                        
                     
                           —
                        
                        
                           Portugalin valtio ei ole noudattanut direktiivin 2000/60/EY 15 artiklan 1 kohdan mukaisia velvoitteitaan, koska se ei ole toimittanut komissiolle jäljennöksiä vesipiirien hoitosuunnitelmista,
                        
                     
         
               2)
            
            
               ja velvoittaa Portugalin tasavallan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      
         Direktiivin 2000/60/EY 13 artikla
      
   
   Direktiivin 2000/60/EY 13 artiklan 6 kohdassa, luettuna yhdessä saman artiklan 1 ja 2 kohdan kanssa, säädetään, että jokaiselle unionin alueella kokonaan sijaitsevalle kansalliselle tai kansainväliselle vesipiirille laadittu vesipiirin hoitosuunnitelma on julkaistava viimeistään 22.12.2009.
   Komissiolle ei ole ilmoitettu, että Portugali olisi julkaissut tällaisia suunnitelmia, eikä sillä ole muutakaan tietoa niiden julkaisemisesta.
   
      
         Direktiivin 2000/60/EY 14 artikla
      
   
   Direktiivistä ilmenee, että kansalaisten osallistumista pidetään olennaisen tärkeänä direktiivin tavoitteiden saavuttamisessa.
   Komissiolle ei ole ilmoitettu, että mitään vesipiirien hoitosuunnitelmaehdotuksia olisi julkaistu mahdollista käyttäjien huomautusten esittämistä varten, eikä sillä ole muutakaan tietoa niiden julkaisemisesta.
   
      
         Direktiivin 2000/60/EY 15 artikla
      
   
   Komissio ei ole saanut Portugalin valtiolta jäljennöksiä kansallisilla tai kansainvälisillä vesialueilla sijaitsevien vesipiirien hoitosuunnitelmista.
   
      (1)  Yhteisön vesipolitiikan puitteista 23.10.2000 annettu Euroopan parlamentin ja neuvoston direktiivi 2000/60/EY (EYVL L 327, s. 1).